ہیلن سوزمن

پیدائش: 7 نومبر 1917ء

انتقال: 1 جنوری 2009ء

جنوبی افریقا کی رکن پارلیمنٹ اور نسل پرستی کے خلاف کام سے شہرت پانے والی خاتون۔

سیاست 
سوزمن پہلے یونائیٹڈ پارٹی اور پھر لبرل پروگریسو پارٹی کی طرف سے رکن پارلیمنٹ رہیں۔ لتھواینیا سے تعلق رکھنے والے ایک یہودی کی بیٹی سوزمن تیرہ سال تک واحد رکن پارلیمنٹ تھیں جنہوں نے علی الاعلان جنوبی افریقہ سفید فام نسل پرست حکومت کی مخالفت کی۔

نسل پرستی کی مخالفت 
سوزمن پہلی بار انیس سو ترپن میں جنوبی افریقہ کی پارلیمنٹ کی رکن بنی تھیں اور سفید فام نسل پرست حکومت کے لیے درد سر بنی رہیں۔ سوزمن اکثر افریقی نیشنل کانگریس(اے این سی) کے جزیرہ روبن پر زیر حراست رہنما نیلسن منڈیلا کو ملنے جیل جاتی تھیں۔ منڈیلا اس جزیرے پر اٹھارہ سال قید رہے۔ سوزمن نسل پرست نظام کے خاتمے کے بعد اے این سی کی کمزوریوں پر بھی بیان دیتی رہیں۔ نیلسن منڈیلا نے اپنی یاداشتوں میں لکھا ہے کہ ’اس بہادر عورت کو اپنی کوٹھڑیوں میں جھانکتے ہوئے اور جیل کے احاطے میں چکر لگاتے دیکھنا ایک عجیب اور خوبصورت منظر تھا۔ ہماری کوٹھڑیوں کا چکر لگانی والی وہ پہلی اور واحد خاتون تھیں‘۔

1917ء کی پیدائشیں
2009ء کی وفیات
جنوب افریقی سیاستدان
جنوب افریقی شخصیات
جنوبی افریقی فعالیت پسند
جنوبی افریقی یہودی
جنوب افریقی یہودی سیاست دان
کامنز زمرہ جس کا ربط ویکی ڈیٹا پر ہے
جنوب افریقی فعالیت پسند خواتین
بیسویں صدی کی جنوب افریقی خواتین سیاست دان
Short description is different from Wikidata